CELEX: 62013CN0424
Language: el
Date: 2013-07-25 00:00:00
Title: Υπόθεση C-424/13: Αίτηση προδικαστικής αποφάσεως, την οποία υπέβαλε το Bayerischer Verwaltungsgerichtshof (Γερμανία) στις 25 Ιουλίου 2013 — Zuchtvieh-Export GmbH κατά Stadt Kempten

16.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 336/6
            
         Αίτηση προδικαστικής αποφάσεως, την οποία υπέβαλε το Bayerischer Verwaltungsgerichtshof (Γερμανία) στις 25 Ιουλίου 2013 — Zuchtvieh-Export GmbH κατά Stadt Kempten
   (Υπόθεση C-424/13)
   2013/C 336/14
   Γλώσσα διαδικασίας: η γερμανική
   
      Αιτούν δικαστήριο
   
   Bayerischer Verwaltungsgerichtshof
   
      Διάδικοι στην υπόθεση της κύριας δίκης
   
   
      Προσφεύγουσα και εκκαλούσα: Zuchtvieh-Export GmbH
   
      Καθού και εφεσίβλητος: Stadt Kempten
   
      Προδικαστικά ερωτήματα
   
   
               1)
            
            
               Έχει το άρθρο 14, παράγραφος 1, του κανονισμού (ΕΚ) 1/2005 (1) την έννοια ότι, σε ταξίδια μεγάλης διάρκειας κατοικίδιων ιπποειδών, βοοειδών, αιγοπροβάτων και χοίρων, όταν ο τόπος αναχώρησης βρίσκεται σε κράτος μέλος της Ευρωπαϊκής Ένωσης αλλά ο τόπος προορισμού σε τρίτη χώρα, η αρμόδια αρχή του τόπου αναχώρησης επιτρέπεται να σφραγίσει το υποβαλλόμενο από τον διοργανωτή ημερολόγιο ταξιδίου, κατά το άρθρο 14, παράγραφος 1, στοιχείο γ, μόνον εφόσον το ημερολόγιο ταξιδίου πληροί τις επιταγές που τάσσει το άρθρο 14, παράγραφος 1, στοιχείο α', περίπτωση ii, για τη συνολική διαδρομή από τον τόπο αναχώρησης μέχρι τον τόπο προορισμού, δηλαδή και για τα πλήρως εκτός του χώρου της Ευρωπαϊκής Ένωσης κείμενα τμήματα του ταξιδίου;
            
         
               2)
            
            
               Έχει το άρθρο 14, παράγραφος 1, του κανονισμού (ΕΚ) 1/2005 την έννοια ότι η κατά την εν λόγω διάταξη αρμόδια αρχή του τόπου αναχώρησης μπορεί να απαιτήσει, κατά το άρθρο 14, παράγραφος 1, στοιχείο β', του κανονισμού, από τον διοργανωτή του ταξιδίου την αλλαγή των ρυθμίσεων για την προβλεπόμενη μεταφορά μεγάλης διάρκειας ώστε να τηρούνται οι διατάξεις του εν λόγω κανονισμού για το σύνολο της μεταφοράς από τον τόπο αναχώρησης μέχρι τον τόπο προορισμού, έστω και αν ορισμένα τμήματα του ταξιδίου βρίσκονται αποκλειστικώς σε τρίτες χώρες;
            
         
      (1)  Κανονισμός (ΕΚ) 1/2005 του Συμβουλίου, της 22ας Δεκεμβρίου 2004, για την προστασία των ζώων κατά τη μεταφορά και συναφείς δραστηριότητες και για την τροποποίηση των οδηγιών 64/432/ΕΟΚ και 93/119/ΕΚ και του κανονισμού (ΕΚ)1255/97 (ΕΕ 2005, L 3, σ. 1).